Publication: Magyar Közlöny
Issue: MK-2005-142 (Year: 2005, Number: 142)
Era: 2004-2010
Section: 6/1996. (VII. 16.) MüM rendelet módosítása
Paragraph Index: 57

4. § Az R1. 7. §-ának (1) bekezdése helyébe a következõ rendelkezés lép: „(1) A munkaügyi központ a keresetpótló juttatást, valamint a költségtérítésnek a szállás és az élelmezés költségeit tartalmazó részét a képzésben részt vevõ személy részére havonta utólag folyósítja. Ha a munkaügyi központ képzési támogatásként a képzéssel kapcsolatos helyi, illetõleg helyközi utazás költségeit részben vagy egészben megtéríti, ezt a képzésben résztvevõ részére megelõlegezheti. A munkaügyi központ a képzésben részt vevõ személy részére megállapított képzési támogatás részét képzõ képzési költséget a képzésben részt vevõ személy nevére kiállított számla alapján közvetlenül utalja át a képzõ intézménynek. Ha a képzõ intézmény a képzésben résztvevõk számára a képzésen kívül szállást, étkezést is biztosít vagy a hallgatók szállításáról gondoskodik, ezek költségeit a képzési támogatás részét képezõ képzési költséggel együtt, a képzésben részt vevõ személy nevére kiállított számla alapján közvetlenül utalja át a képzõ intézménynek.”

Source: https://magyarkozlony.hu/hivatalos-lapok/5172fd81b407b28e72debb01c5f787c12ade2338/dokumentumok/6e1c42dc4553277516198c2db479ef54db29d813/letoltes